open-index/open-wikipedia-markdown huggingface dataset:
দ্য ডেইলি স্টার (বাংলাদেশ)

**দ্য ডেইলি স্টার** বাংলাদেশে প্রকাশিত ইংরেজি ভাষার একটি দৈনিক সংবাদপত্র। ১৪ জানুয়ারি ১৯৯১ সালে সৈয়দ মোহাম্মদ আলী এটি প্রতিষ্ঠা করেন। তিনি ছিলেন পত্রিকাটির প্রতিষ্ঠাতা সম্পাদক।

বর্তমানে জনাব মাহফুজ আনাম এই দৈনিক পত্রিকাটির সম্পাদক ও প্রকাশক। এর বাংলা বিভাগের সম্পাদক গোলাম মোর্তোজা।

২০২৫ সালের ১৮ ডিসেম্বর, ইনকিলাব মঞ্চের মুখপাত্র শরিফ ওসমান হাদীর মৃত্যুর পর ঢাকার কারওয়ান বাজার এলাকায় অবস্থিত *প্রথম আলো*র প্রধান কার্যালয় (প্রগতি ভবন) এবং ডেইলি স্টারের প্রধান কার্যালয় ভাঙচুর ও অগ্নিসংযোগের শিকার হয়।

## সমালোচনা ও বিতর্ক
সাম্প্রতিক বছরগুলোতে, পত্রিকাটি বাংলাদেশে সংবাদপত্রের স্বাধীনতার ওপর ক্রমবর্ধমান নিষেধাজ্ঞা নিয়ে অভিযোগ প্রকাশ করে। এছাড়াও সরকারের চাপের মুখে পড়ার ফলে এর বিজ্ঞাপন আয় হ্রাস পায়।
### আওয়ামী লীগ এবং বিএনপি সদস্যদের দ্বারা দায়ের করা মামলা
*পেন আমেরিকা* মাহফুজ আনামের বিরুদ্ধে দায়ের করা মামলাগুলোর তীব্র সমালোচনা করে, যার মধ্যে আওয়ামী লীগের সদস্য ও সমর্থকদের দায়ের করা ৮৩টি মামলা এবং ৩০টি ফৌজদারি মানহানির অভিযোগ অন্তর্ভুক্ত।

২০০০ দশকে বাংলাদেশ জাতীয়তাবাদী দলের (বিএনপি) শাসনামলে, আনামের বিরুদ্ধে  বিএনপি নেতারা মানহানির মামলা করেন। তিনি ছিলেন মতিউর রহমান, বাংলা সংবাদপত্র প্রথম আলোর সম্পাদক, এর সঙ্গে সালাউদ্দিন কাদের চৌধুরী কর্তৃক দায়েরকৃত মানহানির মামলায় সহ-অভিযুক্ত।আদালতে আনামের পক্ষে প্রতিনিধিত্ব করেন কামাল হোসেন। 
### ডিজিএফআই ফাঁস
২০১৬ সালে, এটিএন নিউজের একটি প্যানেল আলোচনায় বক্তব্য প্রদানকালে মাহফুজ আনাম স্বীকার করেন যে, ২০০৭ এবং ২০০৮ সালের সামরিক-সমর্থিত জরুরি অবস্থা ও তত্ত্বাবধায়ক সরকারের সময়ে ডিজিএফআই কর্তৃক সরবরাহকৃত তথ্যের ভিত্তিতে দ্য ডেইলি স্টার-এ প্রতিবেদন প্রকাশিত হয়। মাহফুজ আনামের স্বীকারোক্তির পর তাঁর বিরুদ্ধে ধারাবাহিকভাবে একাধিক মামলা দায়ের করা হয়।
### অবরুদ্ধ ওয়েবসাইট
২০১৮ সালের ১ জুন, র‍‍্যাপিড অ্যাকশন ব্যাটালিয়নের সদস্যদের দ্বারা একরামুল হকের বিচারবহির্ভূত হত্যার সংবাদ প্রকাশের পর ওই সংবাদপত্রের ওয়েবসাইটটি সাময়িকভাবে অবরুদ্ধ করা হয়। হত্যাকাণ্ডের সময় ব্যক্তিটি তার পরিবারের সঙ্গে ফোনে কথা বলছিলেন। বাংলাদেশ টেলিযোগাযোগ নিয়ন্ত্রণ কমিশন (বিটিআরসি) অবরুদ্ধ  সম্পর্কে কোনো স্পষ্ট ব্যাখ্যা প্রদান করেনি।
### কর্মচারীদের দ্বারা শিশু নির্যাতন
ফেব্রুয়ারি ২০২৪ সালে, নির্বাহী সম্পাদক সৈয়দ আশফাকুল হক এবং তার স্ত্রী তানিয়া খন্দকার মোহাম্মদপুর থানায় তাদের বাড়িতে পনের বছর বয়সী এক গৃহকর্মীর মৃত্যুর পর ঢাকার একটি আদালতে আত্মসমর্পণ করেন এবং পরবর্তীতে কারাগারে প্রেরিত হন। হক এবং তার স্ত্রী শিশু নির্যাতনের অভিযোগে মুখোমুখি হন। মৃত গৃহকর্মী ছিলেন প্রীতি উরাং নামের এক কিশোরী। তিনি নির্বাহী সম্পাদকের বাড়িতে চাকরের কাজ করতেন। উরাং মৌলভীবাজার জেলার একটি চা বাগানের শ্রমিক পরিবারের সদস্য ছিলেন।মেয়েটির মৃত্যুর ন্যায়বিচার দাবিতে বিক্ষোভ সমাবেশ অনুষ্ঠিত হয়। পত্রিকাটি এই ঘটনার জন্য আনুষ্ঠানিকভাবে ক্ষমা প্রার্থনা করে এবং নির্বাহী সম্পাদক সৈয়দ আশফাকুল হককে অব্যাহতি দেওয়া হয়।
## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* দ্য ডেইলি স্টার এর ওয়েবসাইট

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:১৯৯১-এ প্রতিষ্ঠিত
বিষয়শ্রেণী:ঢাকার সংবাদপত্র
বিষয়শ্রেণী:ট্রান্সকম গ্রুপ
বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:বাংলাদেশে প্রকাশিত দৈনিক সংবাদপত্র
সালভাদোর দালি

**সালভাদোর ডোমিঙ্গো ফেলিপি জেসিন্তো দালি ই দোমেনেখ, ১ম মার্কুইস দ্য দালি দ্য পুবোল** (মে ১১, ১৯০৪-জানুয়ারি ২৩, ১৯৮৯) যিনি **সালভাদোর দালি** হিসেবে পরিচিত, ছিলেন একজন খ্যাতিমান স্পেনীয় পরাবাস্তববাদী (Surrealist) চিত্রকর। তিনি স্পেনের কাতালোনিয়া অঞ্চলের ফিগুয়েরেসে জন্মেছিলেন।

## গ্যালারি

File:Dalí. Gala.JPG|*Gala in the Window* (1933)Marbella
File:Salvador Dali The Rainbow 1972.jpg|*The Rainbow* (1972), M.T. Abraham Foundation
File:Dalí.Rinoceronte.JPG|*Rinoceronte vestido con puntillas* (1956)Puerto José Banús
File:Plaza de Dalí (Madrid) 08.jpg|*Plaza de Dalí* (*দালি স্কয়ার*), মাদ্রিদ
File:Dalí.Perseo.JPG|*Perseo* (*[[Perseus]]*) Marbella
File:Children-at-Dali-exibition.jpg|Children at Dalí exhibition in Sakıp Sabancı Museum, ইস্তানবুল


## আরো দেখুন
* A list of Salvador Dali Images on the Web

## তথ্যসূত্র

বিষয়শ্রেণী:স্পেনীয় চিত্রশিল্পী
বিষয়শ্রেণী:১৯০৪-এ জন্ম
বিষয়শ্রেণী:১৯৮৯-এ মৃত্যু

বিষয়শ্রেণী:কাতালান চিত্রশিল্পী
বিষয়শ্রেণী:লেজিওঁ দনর প্রাপক
বিষয়শ্রেণী:আধুনিক চিত্রশিল্পী
বিষয়শ্রেণী:পরাবাস্তববাদী চলচ্চিত্র নির্মাতা
জ্যাকসন পোলক

**জ্যাকসন পোলক** (জানুয়ারি ২৮, ১৯১২ - আগস্ট ১১, ১৯৫৬) একজন খ্যাতিমান মার্কিন চিত্রশিল্পী। বিমূর্ত ছবির জগতে জ্যাকসন পোলক বেশ সমীহ জাগানিয়া নাম।

## চিত্রকলা
### নাম্বার ১৭এ
মাত্র ৪৪ বছরে সড়ক দুর্ঘটনায় পৃথিবীর মায়া কাটানো এই চিত্রশিল্পী ১৯৪৮ সালে ‘নাম্বার ১৭এ’ ছবিটি এঁকেছিলেন। কাঠের তন্তুর ওপর আঁকা এই তৈলচিত্রটি ২০১৫ সালে ২০ কোটি ২০ লাখ ডলারে (বাংলাদেশি মুদ্রায় ১৬৭৪ কোটি টাকার বেশি) কিনে নেন বিনিয়োগ প্রতিষ্ঠান ‘সিটাডেল’-এর প্রতিষ্ঠাতা কেনেথ সি গ্রিফিন। পল গঁগ্যার আঁকা তাহিতির নারীরা ইতিহাস গড়ার আগ পর্যন্ত জ্যাকসনের এ ছবিটিই ছিল বিশ্বের সবচেয়ে দামি চিত্রকর্ম।

## তথ্যসূত্র

বিষয়শ্রেণী:মার্কিন চিত্রশিল্পী
বিষয়শ্রেণী:১৯১২-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রশিল্পী
বিষয়শ্রেণী:ইকো-পার্ক, লস অ্যাঞ্জেলেসের ব্যক্তি
হাশেম খান

**হাশেম খান** (জন্ম: জুলাই ১, ১৯৪১) বাংলাদেশের একজন খ্যাতিমান চিত্রশিল্পী। তিনি ১৯৯২ সালে একুশে পদক লাভ করেন। ২০১১ সালে হাশেম খানকে তার অবদানের জন্য বাংলাদেশ সরকার স্বাধীনতা পদক পুরস্কার প্রদান করে।

## জন্ম ও পারিবারিক জীবন
হাশেম খানের পুরো নাম মো. আবুল হাশেম খান। তার জন্ম ১৯৪১ সালের ১ জুলাই চাঁদপুর জেলার ফরিদগঞ্জ উপজেলার সেকদি গ্রামে। বাবার নাম মোহাম্মদ ইউসুফ খান। তিনি ছিলেন তৎকালীন কুমিল্লা জেলার স্বাস্থ্য কর্মকর্তা। মা নূরেন্নেসা খানম, গৃহিণী। বাবা-মায়ের ১৪টি সন্তানের মধ্যে হাশেম খান ৬ষ্ঠ সন্তান। তার স্ত্রী পারভীন হাশেম, কন্যা কনক খান রিয়াজ, পুত্র শান্তনু খান।

## শিক্ষাজীবন
হাশেম খানের শিক্ষা জীবনের শুরু গ্রামের মুন্সিবাড়ি প্রাথমিক স্কুলে। সেখানে কিছুদিন পড়ার পর ১৯৪৯ সালে চলে যান ফরিদগঞ্জ উপজেলার চান্দ্রা ইমাম আলী উচ্চ বিদ্যালয় ও কলেজে। পরবর্তীতে ভর্তি হন চাঁদপুরের হাসান আলী হাই স্কুলে। ১৯৫৬ সালে সেই স্কুল থেকেই মেট্রিক পাশ করেন। পরে নিজের আগ্রহে ভর্তি হন তৎকালীন গভর্নমেন্ট আর্ট কলেজে (বর্তমান চারুকলা ইনস্টিটিউট, ঢাকা বিশ্ববিদ্যালয়।) ১৯৬১ সালে চিত্রকলায় প্রথম শ্রেণীতে স্নাতক ডিগ্রি অর্জন করেন। ১৯৬১-১৯৬৩ পর্যন্ত এশিয়া ফাউন্ডেশনের বৃত্তিতে মৃৎশিল্পে রিসার্চ স্কলার হিসেব কাজ করেন। ১৯৭৯ সালে জাপানের টোকিওতে শিশু পুস্তক চিত্রণে স্বল্পকালীন প্রশিক্ষণ গ্রহণ করেছেন। 

## কর্মজীবন
হাশেম খান ১৯৬৩ সালে ঢাকা বিশ্ববিদ্যালয়ের চারুকলা ইনস্টিটিউটের প্রাচ্যকলা বিভাগের অধ্যাপক হিসেবে যোগ দেন।  এছাড়া ১৯৭২ সালে প্রণীত গণপ্রজাতন্ত্রী বাংলাদেশ সরকারের সংবিধান গ্রন্থ অলংকরণের প্রধান শিল্পী হিসেবে কাজ করেছেন। ১৯৭৩ সালে বাংলাদেশের সমকালীন শিল্পকলার দায়িত্ব নিয়ে কোলকাতা, দিল্লী ও বোম্বাইয়ে প্রদর্শনী করেছেন। আন্তর্জাতিক শিশুবর্ষ ১৯৭৯ উপলক্ষে জাপানে শিশু পুস্তক শিল্পীদের সম্মেলনে, ১৯৮৫, ১৯৮৬, ১৯৮৭ ও ১৯৮৯ সালে টোকিও, চেকেস্লোভাকিয়ায় বাংলাদেশের প্রতিনিধিত্ব করেছেন। নেতৃত্ব দিয়েছেন দেশ-বিদেশের অসংখ্য প্রশিক্ষণ কর্মশালায়। তার বর্ণাঢ্য কর্মজীবনে সোহরাওয়ার্দী উদ্যানে নির্মিতব্য 'স্বাধীনতা স্তম্ভ'-এর জুরি বোর্ড ও বাস্তবায়নে বিশেষজ্ঞ কমিটির সদস্য (১৯৯৭-২০০০) হিসেবে কাজ করেছেন। তিনি ছিলেন জাতীয় চিত্রশালা, জাতীয় নাট্যশালা এবং জাতীয় সংগীত ও নৃত্যকলা কেন্দ্রের বাস্তবায়নের স্টিয়ারিং কমিটির (৩ সদস্যের) বিশেষজ্ঞ সদস্য। ঢাকা নগর জাদুঘর, বঙ্গবন্ধু স্মৃতি জাদুঘর প্রতিষ্ঠায় তার রয়েছে গুরুত্বপূর্ণ ভূমিকা। প্রাথমিক থেকে উচ্চ মাধ্যমিক পর্যায়ের পাঠ্যবইয়ের অলংকরণ ছাড়াও তিনি মাধ্যমিক ও উচ্চ মাধ্যমিক পর্যায়ে চারুকলা ও ললিতকলা বিষয়ক পাঠ্যসূচি প্রণয়ন করেছেন। ষষ্ঠ শ্রেণী থেকে একাদশ-দ্বাদশ শ্রেণী পর্যন্ত বিষয় ভিত্তিক ৫টি গ্রন্থ রচনা করেছেন তিনি।

## পুরস্কার ও সম্মাননা
* একুশে পদক, (১৯৯২)
* স্বাধীনতা পদক, (২০১১)
* বইয়ের প্রচ্ছদের জন্য তিনি ১৬ বার জাতীয় গ্রন্থকেন্দ্র কর্তৃক পুরস্কৃত
* ৩ বার অগ্রণী ব্যাংক শিশুসাহিত্য পুরস্কার লাভ করেন।

## তথ্যসূত্র

## বহিঃসংযোগ
* গুণীজন

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাঙালি শিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী চিত্রশিল্পী
বিষয়শ্রেণী:একুশে পদক বিজয়ী
বিষয়শ্রেণী:বাঙালি পুরুষ শিল্পী
পল সেজান

thumb|right|পল সেজান
**পল সেজান**  () (জানুয়ারি ১৯, ১৮৩৯-অক্টোবর ২২, ১৯০৬) ছিলেন ফরাসি চিত্রশিল্পী ও উত্তর-অন্তর্মুদ্রাবাদ (পোস্ট-ইমপ্রেশনিজম) ধারার নেতৃস্থানীয় শিল্পী।

## চিত্রকলা
চিত্রকলায় অন্তর্মুদ্রাবাদ বা প্রতিচ্ছায়াবাদের (ইমপ্রেশনিজম) প্রতিক্রিয়ায় যে কয়জন শিল্পী এঁকেছেন, পল সেজান তাদের অন্যতম। 
### ''লে জুয়র দ্য কার্ত''
১৮৯২ থেকে ১৮৯৩ সালের মাঝামাঝি সময়ে *লে জুয়র দ্য কার্ত* (*Les Joueurs de Cartes* অর্থাৎ "তাস খেলোয়াড়েরা") নামে পাঁচটি তৈলচিত্র নিয়ে ধারাবাহিক নির্মাণ করেছিলেন ফরাসি এ চিত্রশিল্পী। সেজানের এই চিত্রকর্মকে ধরা হয় ১৮৯০ দশকের ‘ভিত্তি’ হিসেবে। ‘তাস খেলোয়াড়েরা’ ছবিতে সেজান মডেল হিসেবে বেছে নিয়েছিলেন তার বাগানের মালি আর এক কৃষককে। ছবিতে দেখা যায়, পাথুরে মুখ নিয়ে দুই ব্যক্তি তাস খেলছেন।

২০১১ সালে কাতারের রাজপরিবার এ ছবিটি ২৬ কোটি ৬০ লাখ ডলারে (বাংলাদেশি মুদ্রায় ২১৭৬ কোটি টাকার বেশি) কিনে নেয়।

## তথ্যসূত্র

বিষয়শ্রেণী:ফরাসি চিত্রশিল্পী
বিষয়শ্রেণী:১৮৩৯-এ জন্ম
বিষয়শ্রেণী:১৯০৬-এ মৃত্যু
বিষয়শ্রেণী:নিউমোনিয়ায় মৃত্যু
বিষয়শ্রেণী:ফরাসি রোমান ক্যাথলিক
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:ফরাসি পুরুষ চিত্রশিল্পী
বিষয়শ্রেণী:ভূদৃশ্য শিল্পী
বিষয়শ্রেণী:ইতালীয় বংশোদ্ভূত ফরাসি ব্যক্তি
তিন কন্যা

**তিন কন্যা** সত্যজিৎ রায় পরিচালিত বাংলা চলচ্চিত্র যা ১৯৬১ সালে রবীন্দ্রনাথ ঠাকুরের ১০০তম জন্মবার্ষিকী উপলক্ষ্যে মুক্তি পায়। এটি প্রকৃতপক্ষে রবীন্দ্রনাথের তিনটি ছোট গল্প থেকে করা তিনটি চলচ্চিত্রের সংকলন। রবি ঠাকুরের তিনটি গল্পের তিনটি প্রধান চরিত্রই নারী, এই তিন নারী চরিত্রকে বোঝানোর জন্য সিনেমার নাম দেয়া হয়েছে তিন কন্যা। এর মধ্যে প্রথম সিনেমা *পোস্টমাস্টার*-এ কন্যা থাকে খুব ছোট, ৮-৯ বছরের হবে। দ্বিতীয় সিনেমা *মণিহারা*-তে কন্যা থাকে বিবাহিতা, ২০-২৫ তো হবেই। আর তৃতীয় ও শেষ সিনেমা *সমাপ্তি*-তে কন্যা থাকে ষোড়শী।

## পোস্টমাস্টার
### চরিত্রসমূহ
* *চন্দনা বন্দ্যোপাধ্যায়* - রতন (রত্না নামের ছোট্ট মেয়েটি)
* *অনিল চট্টোপাধ্যায়* - নন্দলাল (পোস্টমাস্টার)

## মণিহারা
### চরিত্রসমূহ
* *[[কণিকা মজুমদার]]* - মণিমালিকা (চিত্তবিকারগ্রস্ত কন্যা)
* *[[কালী বন্দ্যোপাধ্যায়]]* - ফণীভূষণ সাহা (স্বামী)

## সমাপ্তি
### চরিত্রসমূহ
* *[[অপর্ণা সেন]]* - মৃন্ময়ী (পাগলী কন্যা)
* *[[সৌমিত্র চট্টোপাধ্যায়]]* - অমূল্য (প্রেমিক)

## তথ্যসূত্র

## বহিঃসংযোগ
* 

বিষয়শ্রেণী:সত্যজিৎ রায় পরিচালিত চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:১৯৬১-এর চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
মুড়ি

thumb|মুড়ি
**মুড়ি** ধান থেকে তৈরি একধরনের স্ফীত খাবার বা ভাজা চাল, যা সাধারণত প্রাতরাশ বা জলখাবারে খাওয়া হয়। এটি ভারতের পশ্চিমবঙ্গ ও বাংলাদেশে জনপ্রিয় খাবার হিসেবে পরিচিত। চালের অন্তর্বীজ গরম করে বাষ্প উপস্থিতিতে উচ্চ চাপের সাহায্যে মুড়ি তৈরি করা হয়, যদিও এর প্রস্তুত পদ্ধতি বিভিন্ন রকমের হয়ে থাকে।

## উৎপাদন
ঐতিহ্যগত স্ফীত চাল যা *মুড়ি* নামেই পরিচিত। গরম বালিতে চাল তাপ দেয়ার মাধ্যমে মুড়ি প্রস্তুত করা হয়।

## ব্যবহার

বাংলাদেশ এ মুড়ি একটি নিত্যদিন এর খাদ্য তালিকার অংশ। ছোলা ভাজির সাথে মুড়ি বেশি খাওয়া হয়। ঝাল মুড়ির প্রধান উপদান এটি। এছাড়াও শুকনো খাবার হিসেবে এটি সংরক্ষণ করা যায় বলে বন্যার বা প্রাকৃতিক দুর্যোগের সময় খাদ্য হিসেবে বন্যার্ত বা দুর্যোগ কবলিতদের দেয়া হয়। এছাড়াও ভারতীয় ভেলপুরীর চটপটির একটি উপাদান। এটি দক্ষিণ ভারতের কেরলা এবং তামিলনাড়ু রাজ্যের প্রায় সমস্ত পূজায় হিন্দু দেব-দেবীর উদ্দেশ্যে অর্পণ করা হয়।

## ঝালমুড়ি

*ঝালমুড়ি* সাধারণত মুড়ি,  চানাচুর, ধনে পাতা, পুদিনা পাতা, পেঁয়াজ, কাঁচা মরিচ, লেবুর রস, বীট লবণ ও অন্যান্য মসলার মিশ্রনে তৈরি করা হয়। কখনও কখনও মাংসের ঝোল টমেটো, শসা, কাসুন্দি ইত্যাদিও ব্যবহার করা হয়।

## মুড়ির  খাদ্যগুণ
প্রতি ১০০ গ্রাম পরিমাণ মুড়িতে যে খাদ্যগুণ আছে তার বিশ্লেষণ নিম্নরূপ:

ক্যালরি------------------ ৪০২ গ্রাম । 
ফ্যাট/চর্বি----------------
০.৫ গ্রাম 
কোলেস্টেরল - নেই । 
শর্করা------------------- ৮৯.৮ গ্রাম । 
প্রোটিন------------------ ৬.৩ গ্রাম ।

* খনিজ লবণ
ক্যালসিয়াম----------------------- ৬ মি.গ্রা. ।
ফসফরাস------------------------
৬ মি.গ্রা. ।
সোডিয়াম--------------------- ৩ মি.গ্রা. ।

## তথ্যসূত্র

বিষয়শ্রেণী:প্রাতরাশ
বিষয়শ্রেণী:শুকনো খাবার
বিষয়শ্রেণী:পশ্চিমবঙ্গের খাদ্য
বিষয়শ্রেণী:বাংলাদেশের খাদ্য
বিষয়শ্রেণী:ভারতীয় খাদ্য
বিষয়শ্রেণী:সকালের নাস্তার খাদ্যশস্য
বিষয়শ্রেণী:চালের পদ
দশরথ

থাম্ব|রাজা দশরথ রামকে বনে নির্বাসনে তার বাধ্যবাধকতায় অসহায়ভাবে শোকাহত
সূর্যবংশীয় রাজা দিলীপের পুত্র রঘু, রঘুর পুত্র অজ ও অজের পুত্র **দশরথ**। ইনি অযোধ্যার রাজা এবং রাম লক্ষ্মণাদির পিতা । কৌশল্যা, কৈকেয়ী ও সুমিত্রা নামে এঁর তিনজন প্রধান মহিষী ছিলেন। বহু বৎসর এঁর কোন পুত্র হয় নি । শান্তা নামে এঁর এক কন্যাও ছিল। দশরথ এই কন্যাকে পরম মিত্র অঙ্গদেশের রাজা রোমপাদের কাছে পৌষ্যপুত্রীরূপে দান করেন। রোমপাদ শান্তাকে বিভাণ্ডক মুনির পুত্র ঋষ্যশৃঙ্গের সাথে বিবাহ দেন ।

## অন্ধমুনির অভিশাপ
যৌবনে একবার দশরথ মৃগয়াকালে গভীররাত্রে কলসে জল পূর্ণরত এক মুনিকুমারকে জলপানরত হস্তী ভ্রমে শব্দভেদী বাণের সাহায্যে হত্যা করেন । দশরথ যখন মুনিকুমারকে তার অন্ধ পিতার কাছে নিয়ে যান তখন তিনি এই বলে অভিশাপ দেন :

অর্থাৎ হে রাজা তুমি যেভাবে আমাকে পুত্রের বিরহ দুঃখ দিয়েছ একই ভাবে তুমিও পুত্রশোকে প্রাণ হারাবে । এই বলে তিনি ও তার স্ত্রী দেহত্যাগ করেন।

## পুত্রেষ্টি যজ্ঞ
অপুত্রক দশরথ পুত্রকামনায় পুত্রেষ্টিযজ্ঞ করেন। এই যজ্ঞের পুরোহিত ছিলেন তার জামাতা ঋষ্যশৃঙ্গ মুনি।  সেই যজ্ঞের পায়েস দশরথ, কৌশল্যা ও কৈকেয়ীকে পুত্রলাভার্থে আহার করতে দেন । কৌশল্যা ও কৈকেয়ী এই পায়সের অংশ অন্য সপত্নী সুমিত্রাকে আহার করতে দেন। এর ফলে কৌশল্যার গর্ভে রাম, কৈকেয়ীর গর্ভে ভরত এবং সুমিত্রার দুই ভাগ পায়স ভক্ষণের ফলে লক্ষ্মণ ও শত্রুঘ্ন নামে দুই যমজ সন্তানের জন্ম হয়।

## কৈকেয়ীকে বরদান ও মৃত্যু
একবার দেবাসুর যুদ্ধে শম্বরাসুরকে বধ করতে গিয়ে দশরথ ভীষণ ভাবে আহত হন। কৈকেয়ী রাজা দশরথের সেবা করেন। এতে দশরথ সুস্থ হন। কৈকেয়ীর সেবাতে দশরথ মুগ্ধ হন।  দশরথ তাকে একই সময়ে দুটি বর দেবার প্রতিশ্রুতি করেন। রামের রাজ্যাভিষেকে কৈকেয়ী দাসী মন্থরার প্ররোচনায় এই বর চান যেন রামের বদলে ভরত রাজা হয় এবং রাম চৌদ্দ বছরের জন্য বনবাসী হয়। দশরথ নিতান্ত অনিচ্ছায় এই বর দেন এবং রাম এর বনবাসের ষষ্ঠ দিন ইনি দেহত্যাগ করেন।

## তথ্যসূত্র

## বহিঃসংযোগ

* Adi Kanda (আদি কাণ্ড) রামায়ণ
* Ramayana, translated in English by C. Rajagopalachari, from Bharatiya Vidya Bhavan
* Ramayana by Valmiki
* Ramayana by Tulsidas

বিষয়শ্রেণী:রঘুবংশ
বিষয়শ্রেণী:রামায়ণের চরিত্র
বিষয়শ্রেণী:অযোধ্যা
বিষয়শ্রেণী:সূর্য রাজবংশ
গুড়

**গুড়** এশিয়া ও আফ্রিকায় তৈরি একটি অপরিশোধিত চিনির পণ্য।  আখ কিংবা খেজুরের রস হতে তৈরি করা এক প্রকারের মিষ্টদ্রব্য। তালের রস হতেও গুড় তৈরি করা হয়। আখ, খেজুর এবং তাল গাছের রস ঘন করে রান্না দিয়ে গুড় তৈরি করা হয়। গুড় প্রধানত ৩ প্রকার; ঝোলাগুড়, পাটালিগুড়, চিটাগুড়।

## প্রস্তুত প্রণালী
thumb|আখের রস জ্বাল দেওয়া হচ্ছে

প্রথমে আখের বা খেজুরের রস একটি বড় খোলা পাত্রে ছেঁকে রাখা হয়। পরে সময় নিয়ে, বড় একটি চুলায় তা জ্বাল দিতে হয়, এতে জলীয় অংশ বাষ্প হয়ে যায়। ধীরে ধীরে রসের রং লালচে হতে শুরু করে এবং টেনে আসে। এরপর এই উত্তপ্ত রস শীতল করা হয়, অবশেষে গুড় পাওয়া যাবে। এ রসকে গুড় না বানিয়ে চিনিও বানানো যায়। গুড় চিনির থেকে কম মিষ্টি হলেও বেশি পুষ্টিকর। চিনির জন্য দুবার ফোটালে ঘন কালচে একটু তিতকুটে ভেলি গুড় (second molasses) পড়ে থাকে। আরো বেশি বার চিনি বের করে নিলে থাকে চিটে গুড় (Blackstrap molasses), যার মধ্য প্রচুর ভিটামিন থাকলেও তেতো বলে সাধারণত গরুকে খাওয়ানো হয়।

## বিভিন্ন রকম গুড়

# ঝোলা গুড়
# ভেলি গুড়
# চিটে গুড়
# নলেন গুড় (খেজুর গুড়)
# পাটালী গুড় (জমাট বাঁধা)
# হাজারী গুড় (সাদা খেজুর গুড়)

## পরিবেশন প্রণালী
বাংলাদেশে গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। গুড়ের সন্দেশ এদেশে একটি অত্যন্ত জনপ্রিয় মিষ্টান্ন।

## চিত্রশালা

File:Gur making.15.jpg|পাকিস্তানে আখের খামারের কাছে ছোট পরিসরে জাগেরি (গুড়) তৈরি হচ্ছে
File:Jaggery preparation0.jpg|ভারতে বৃহৎ পরিসরে আখের রস ফুটিয়ে জাগেরি (গুড়) তৈরি করা হচ্ছে
File:Jaggery preparation5.jpg|জ্বাল দেয়া আখের রস শুকানোর জন্য অন্য একটি পাত্রে ঢালা হচ্ছে , বৃহৎ পরিসরে জাগেরি (গুড়) উৎপাদনের এই দৃশ্য ভারতে খুব দেখা যায়
File:(1) Jaggery Gud Punjab India.jpg|জাগেরি বা গুড়: আখ থেকে প্রাপ্ত কাঁচা চিনির স্ফটিককৃত ঘনক  বা খন্ড
File:A Jaggery.JPG|জাগেরি খন্ড, গুড় নামেও পরিচিত
File:Poriurundai.JPG|জাগেরি ও মুড়ি দিয়ে তৈরি "গুড় মামরা" মিষ্টি লাড্ডু


## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী মিষ্টান্ন
বিষয়শ্রেণী:মিষ্টান্ন
বিষয়শ্রেণী:ভারতীয় রন্ধনশৈলী
বিষয়শ্রেণী:শ্রীলঙ্কার মিষ্টান্ন ও মিষ্টি
বিষয়শ্রেণী:দক্ষিণ-পূর্ব এশীয় রন্ধনশৈলী
বিষয়শ্রেণী:চিনি
বিমান (দ্ব্যর্থতা নিরসন)

থাম্ব|আন্তঃ ক্যারিবিয়ান এয়ারওয়েজের অন্তর্ভুক্ত একটি বিমান
**বিমান** বলতে সাধারণত উড়োজাহাজ কে বুঝান হয়।
* উড্ডয়নক্ষম যান, বিমান
* বিমানবন্দর, বিমানের উডডয়ন ও অবতরণ ক্ষেত্র।
* বিমান বাংলাদেশ এয়ারলাইন্স বাংলাদেশের সরকার নিয়ন্ত্রিত উড়োজাহাজ সংস্থা।
* বিমান (ক্রীড়াসংঘ) বাংলাদেশ এর ক্রীড়া মণ্ডলে বিমান বাংলাদেশ এয়ারলাইন্স কর্তৃক পৃষ্ঠপোষকতা প্রাপ্ত একটি ক্রীড়া দল।
তাঁত

[থাম্ব|একজন [অসমীয়া মহিলা তাঁত ব্যবহার করছেন]]

[ডান|থাম্ব|একজন [হাঙ্গেরীয়ান মহিলা তাঁত ব্যবহার করছেন]]

**তাঁত** হচ্ছে এক ধরনের যন্ত্র যা দিয়ে তুলা বা তুলা হতে উৎপন্ন সুতা থেকে কাপড় বানানো যায়। তাঁত বিভিন্ন রকমের হতে পারে । খুব ছোট আকারের হাতে বহন যোগ্য তাঁত থেকে শুরু করে বিশাল আকৃতির স্থির তাঁত দেখা যায়। 
আধুনিক বস্ত্র কারখানা গুলোতে স্বয়ংক্রিয় তাঁত ব্যবহার করা হয়ে থাকে।

সাধারণত তাঁত নামক যন্ত্রটিতে সুতা কুণ্ডলী আকারে টানটান করে ঢুকিয়ে দেয়া থাকে । লম্বালম্বি সুতাগুলিকে টানা এবং আড়াআড়ি সুতাগুলিকে পোড়েন বলা হয়।  যখন তাঁত চালু করা হয় তখন 
নির্দিষ্ট সাজ অনুসারে সুতা টেনে নেয়া হয় এবং সেলাই করা হয়। তাঁতের আকার এবং এর ভেতরের কলা কৌশল বিভিন্ন রকমের হতে পারে।
বাংলা তাঁত যন্ত্রে ঝোলানো হাতল টেনে সুতো জড়ানো মাকু(spindle) আড়াআড়ি ছোটানো হয়। মাকু ছাড়াও তাঁতযন্ত্রের অন্যান্য প্রধান অঙ্গগুলি হল - শানা, দক্তি ও নরাজ । শানার কাজ হল টানা সুতার খেইগুলিকে পরস্পর পাশাপাশি নিজ নিজ স্থানে রেখে টানাকে নির্দিষ্ট প্রস্থ বরাবর ছড়িয়ে রাখা। শানার সাহায্যেই কাপড় বোনার সময় প্রত্যেকটি পোড়েনকে ঘা দিয়ে পরপর বসানো হয়। শানাকে শক্ত করে রাখার কাঠামো হল দক্তি। একখানি ভারী ও সোজা চওড়া কাঠে নালী কেটে শানা বসানো হয় আর তার পাশ দিয়ে কাঠের উপর দিয়ে মাকু যাতায়াত করে। শানাটিকে ঠিক জায়গায় রাখার জন্য তার উপরে চাপা দেওয়ার জন্য যে নালা-কাটা কাঠ বসানো হয় তার নাম মুঠ-কাঠ। শানা ধরে রাখার এই দুখানি কাঠ একটি কাঠামোতে আটকে ঝুলিয়ে রাখা হয় । এই সমগ্র ব্যবস্থাযুক্ত যন্ত্রটির নাম দক্তি ।

শানায় গাঁথা আবশ্যকমত প্রস্থ অনুযায়ী টানাটিকে একটি গোলাকার কাঠের উপর জড়িয়ে রাখা হয়, একে বলে টানার নরাজ । আর তাঁতি যেখানে বসে তাঁত বোনে , সেখানে তার কোলেও একটী নরাজ থাকে- তার নাম কোল-নরাজ । টানার নরাজের কাজ হল টানার সুতাকে টেনে ধরে রাখা আর কোল-নরাজের কাজ হল কাপড় বোনার পর কাপড়কে গুটিয়ে রাখা ।

"তাঁত বোনা" শব্দ কটি এসেছে "তন্তু বয়ন" থেকে। তাঁত বোনা যার পেশা সে হল তন্তুবায় বা তাঁতী। আর এই তাঁতের উপর যারা বিশেষ কৌশল প্রয়োগ করে তাদেরকে ফেব্রিক ইঞ্জিনিয়ার বলা হয়।

## তথ্যসূত্র

বিষয়শ্রেণী:তাঁত শিল্প
বিষয়শ্রেণী:বয়নকৃত উপাদান
বিষয়শ্রেণী:মিশরীয় উদ্ভাবন
বিষয়শ্রেণী:যন্ত্র
বিষয়শ্রেণী:বস্ত্রশিল্প
রিয়াদ

right|thumb|250px|সৌদি আরবের মানচিত্রে রিয়াদের অবস্থান

**রিয়াদ** (, , lit.: 'The Gardens'  Najdi pronunciation: ), পূর্বে হিসাবে পরিচিত **[[হাজেরা|হাজর আল-ইয়ামামাহ]]**, সৌদি আরবের রাজধানী ও বৃহত্তম শহর। এটি নজদ অঞ্চলের আর-রিয়াদ প্রদেশের অংশ, এবং আরব উপদ্বীপের মধ্যভাগের মালভূমি অঞ্চলে অবস্থিত। এখানে প্রায় ৪২,৬০,০০০ মানুষের বসবাস রয়েছে, যা সারা দেশের মোট জনসংখ্যার ২০%। রিয়াদের অবস্থান হল ২৪°৪২'৪২" উত্তর অক্ষাংশ, ৪৬°৪৩'২৭" পূর্ব দ্রাঘিমাংশ। সৌদি আরবের রাজধানী রিয়াদ সমুদ্রপৃষ্ঠের ২৫০০ ফিট উপরে আরব উপদ্বীপের মধ্যস্থলে নাজদের গ্রেট চুনাপাথর মালভূমিতে অবস্থিত। রিয়াদ শহর রিয়াদ পৌরসভার ও রিয়াদ উন্নয়ন কর্তৃপক্ষের অধীনস্থ ১৭টি উপ পৌরসভায় বিভক্ত। এর প্রধান হলেন রিয়াদ প্রদেশের যুবরাজ তুর্কি বিন আব্দুল্লাহ বিন আব্দুল আজিজ। ঊষর মরুর মধ্যে অবস্থিত রিয়াদে কদাচিৎ বৃষ্টিপাত হয়। ৫টি বাঁধে বৃষ্টির পানি ধরে রাখা হয়। এছাড়া রয়েছে ৯৬টি কূপ, এবং ২৯০ মাইল (৪৬৭ কিমি) পাইপলাইন, যার মাধ্যমে পারস্য উপসাগরের লবণ-মুক্তকরণ কেন্দ্র হতে বিপুল পরিমাণে পানি নিয়ে আসা হয়।

## নাম
আরবিতে রিয়াদের আক্ষরিক অর্থ বাগানসমূহ।

## ইতিহাস
১৯০২ সালে যুবক আব্দুল আজিজ রিয়াদের নিয়ন্ত্রণ গ্রহণের পর লোহিত সাগর পর্যন্ত বিস্তৃত আরব উপদ্বীপের বিশাল অঞ্চলের ওপর ক্রমান্বয়ে আধিপত্য প্রতিষ্ঠার ভিত্তি হিসেবে রিয়াদকে তিনি ব্যবহার করেন। এই অঞ্চল ১৯৩২ সালে সৌদি আরবীয় রাজতন্ত্র হিসেবে প্রতিষ্ঠা পায়। বর্তমানে রিয়াদ অত্যাধুনিক স্থাপত্য ও আধুনিক শহুরে অবকাঠামোসমৃদ্ধ একটা ব্যস্ত মহানগরী। আরব উপদ্বীপে হজ্জযাত্রীদের চলার পথে একটা প্রাক্তণ ব্যবসা কেন্দ্র হিসেবে রিয়াদ কয়েক শতাব্দী যাবত মানুষের প্রধান আকর্ষণ ছিল।

## প্রতিষ্ঠান
রিয়াদে দুইটি বিশ্ববিদ্যালয় আছে, সিটিজ কিং সৌদ ও ইমাম মোহাম্মদ বিন সৌদ ইসলামিক বিশ্ববিদ্যালয়। এছাড়াও আছে সেনা ও নিরাপত্তা মহাবিদ্যালয়। এছাড়াও রিয়াদ শহরে আছে তথ্য, সাংস্কৃতিক তথ্য এবং সাংস্কৃতিক কেন্দ্র, খেলাধুলার সুযোগ ও স্টেডিয়াম, পাঠাগার কেন্দ্র এবং জন পাঠাগার।

## আবহাওয়া
রিয়াদের আবহাওয়া গরমকালে মহাদেশীয়, গরম এবং শুষ্ক আবার শীতকালে মৃদুভাবাপন্ন। গরমে তাপমাত্রা ৪০ ডিগ্রী থেকে ৪৭ ডিগ্রী সে. আবার শীতের সময় তাপমাত্রা হিমাঙ্কের নিচে নেমে যায়। আদ্রতা গড়ে ৩৫%। নভেম্বর ও মে মাসে খুব সামান্য বৃষ্টি হয়। শীতকালে বাতাস শান্ত থাকে আবার গরমের সময় উত্তরের ধুলিময় ও ঝড়ো হাওয়া বয়।

## বিমানবন্দর
শহরের ৩৫ কি.মি. উত্তরে অবস্থিত বাদশাহ খালিদ আন্তর্জাতিক বিমানবন্দর রিয়াদ শহরের একমাত্র আন্তর্জাতিক বিমানবন্দর।

## জনসংখ্যা
thumb|200px|রিয়াদের জনসংখ্যার বৃদ্ধি ১৮৬২-২০২০*

*আনুমানিক
১৯৭৪ থেকে ১৯৯২ এর মধ্যে রিয়াদ শহরের গড় বৃদ্ধির হার ৮.২% প্রতি বছর।

## দর্শনীয় স্থান সমূহ
* দিরা স্কোয়ার
* মাসমাক দুর্গ
* প্রত্নতাত্ত্বিক ও নৃ-তত্ত্ব যাদুঘর
* মুরাব্বা প্রাসাদ

## তথ্যসূত্র

বিষয়শ্রেণী:সৌদি আরবের শহর
বিষয়শ্রেণী:এশিয়ার রাজধানী
বিষয়শ্রেণী:সৌদি আরবের প্রাদেশিক রাজধানী
ঢাকা স্টক এক্সচেঞ্জ

**ঢাকা স্টক এক্সচেঞ্জ** বা ডিএসই বাংলাদেশের প্রধান ও প্রথম শেয়ার বাজার। দ্বিতীয় শেয়ার বাজার হচ্ছে চট্টগ্রাম স্টক এক্সচেঞ্জ। ডিএসই-এর প্রধান কার্যালয় ঢাকার নিকুঞ্জ এলাকায় অবস্থিত। ১৯৫৪ সালে এটি গঠিত হয়। ১৮ আগস্ট, ২০১০ তারিখ পর্যন্ত এতে ৭৫০টিরও অধিক তালিকাভূক্ত প্রতিষ্ঠান সম্মিলিতভাবে পুঁজি বাজারে ৫০.২৮ বিলিয়ন মার্কিন ডলার বিনিয়োগ করে।

## ইতিহাস
১৯৫২ সালে তৎকালীন পাকিস্তান সরকার তৎকালীন পশ্চিম পাকিস্তানে প্রথম বারের মত স্টক এক্সচেঞ্জের প্রয়োজনীয়তা উপলব্ধি করে। সেইসময়কার বাস্তবতায় এই অঞ্চলের একমাত্র স্টক এক্সচেঞ্জ হিসাবে কলকাতা স্টক এক্সচেঞ্জ “পাকিস্তানি” ব্যবসার জন্য শেয়ার এবং সিকিউরিটি লেনদেন নিষিদ্ধ ঘোষণা করলে পাকিস্তানের প্রাদেশিক বাণিজ্য পরামর্শক পরিষদকে একটি স্টক এক্সচেঞ্জ স্থাপনের জন্য প্রয়োজনীয় নীতিমালা নির্ধারণ করার দায়িত্ব দেয়া হয়। বিভিন্ন ধাপ পেরিয়ে অনেক পরিবর্তনের মধ্য দিয়ে ১৯৫৯ সালে ঢাকা স্টক এক্সচেঞ্জ তার ৯/ফ মতিঝিল বাণিজ্যিক এলাকার ঠিকানায় স্থান পায়। ২০১৯ সালে প্রধান কার্যালয় ঢাকার নিকুঞ্জ এলাকায় স্থানান্তরিত হয়।

## নিয়ন্ত্রণ
ঢাকা স্টক এক্সচেঞ্জ (ডি এস ই) “পাবলিক লিমিটেড কোম্পানি” হিসাবে নিবন্ধিত। ঢাকা স্টক এক্সচেঞ্জ “আর্টিকেলস অফ রুলস এন্ড রেগুলেশন্স এন্ড বাই-লজ”, “সিকিউরিটিজ এবং এক্সচেঞ্জ অধ্যাদেশ ১৯৬৯”, “কোম্পানীজ আইন ১৯৯৪” এবং “সিকিউরিটিজ এবং এক্সচেঞ্জ কমিশন আইন ১৯৯৩” দ্বারা শাসিত হয়ে থাকে।

## কার্যাবলী
* ব্যবসায় প্রতিষ্ঠানসমূহের নথিভুক্তিকরণ
* নথিভূক্ত সিকিউরিটিজের নিয়ন্ত্রিত বাণিজ্য
* বাণিজ্য সমঝোতা
* বিনিময় নিয়ন্ত্রণ
* বাজার পর্যালোচনা

## তথ্যসূত্র

## বহিঃসংযোগ
* ঢাকা স্টক এক্সচেঞ্জ এর অফিসিয়াল ওয়েবসাইট
* 

বিষয়শ্রেণী:বাংলাদেশের অর্থনীতি
বিষয়শ্রেণী:এশিয়ার স্টক এক্সচেঞ্জ
বিষয়শ্রেণী:পাকিস্তানের প্রাক্তন স্টক এক্সচেঞ্জ
বিষয়শ্রেণী:ঢাকার অর্থনীতি
বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের স্টক এক্সচেঞ্জ
ইয়াহু!

থাম্ব|ইয়াহু! সদরদপ্তর
**ইয়াহু** বা **ইয়াহু! ইনক.** () একটি বৃহৎ ইন্টারনেট ভিত্তিক বাণিজ্য প্রতিষ্ঠান। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সানিভেল শহরে এর প্রধান কার্যালয় অবস্থিত। ডেভিড ফিলো ও জেরি ইয়াং ইয়াহু এর প্রতিষ্ঠাতা। ইয়াহু'র রয়েছে ওয়েবসাইট, সার্চইঞ্জিন, ইয়াহু ডিকশেনারী, ইয়াহু! মেইল, ইয়াহু নিউজ, ইয়াহু গ্রুপ, ইয়াহু এন্সার, অ্যাডভার্টাইজমেন্ট, অনলাইন ম্যাপ, ইয়াহু ভিডিও, সোশ্যাল মিডিয়া সেবা ইত্যাদি। ইয়াহু যুক্তরাষ্ট্রের অন্যতম বড় ওয়েবসাইট। ১৯৯৪ সালের জানুয়ারি মাসে ইয়াহু চালু হলেই ইনকর্পোরেটেড হয় ১৯৯৫ সালের ১ মার্চ। ২০০৯ সালের ১৩ জানুয়ারি ইয়াহু ক্যারল বার্টজকে নিয়োগ দেয় প্রধান নির্বাহী কর্মকর্তা এবং পরিচালনা বোর্ডের সদস্য হিসেবে। ২০১১ সালের ৬ সেপ্টেম্বর বার্টজকে প্রধান নির্বাহীর পদ থেকে অপসারন করা হয় এবং টিম মর্সকে অস্থায়ীভাবে এ পদটি দেয়া হয়।  ৪ই জানুয়ারি ২০১২ সালে পেপালের সাবেক প্রেসিডেন্ট স্কট থম্পসনকে নতুন প্রধান নির্বাহীর পদে নিযুক্ত করা হয়।।

সংবাদ সংস্থাগুলো তথ্য অনুসারে ইয়াহুর নিয়মিত ব্যবহারকারী প্রায় ৭০০ মিলিয়ন।  ইয়াহু দাবি করে "প্রতি মাসে প্রায় ৫ কোটি মানুষ ৩০টি ভাষায় ইয়াহু ব্যবহার করে। 

## আরো দেখুন
* গুগল

## তথ্যসূত্র

## বহিঃসংযোগ
* ইয়াহু ওয়েব পোর্টাল


বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি
বিষয়শ্রেণী:ওয়েব প্রবেশদ্বার
বিষয়শ্রেণী:মার্কিন যুক্তরাষ্ট্রের ব্যবসা প্রতিষ্ঠান
বিষয়শ্রেণী:১৯৯৪-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৭-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
লেসলি ভ্যালিয়ান্ট

**লেইসলী গ্যাব্রিয়েল ভ্যালিয়েন্ট** (জন্ম: ২৮ মার্চ, ১৯৪৯) একজন খ্যাতিমান কম্পিউটার বিজ্ঞানী ও হার্ভার্ড বিশ্ববিদ্যালয়ের অধ্যাপক। তিনি তাত্ত্বিক কম্পিউটার বিজ্ঞানের উপরে কাজ করে থাকেন। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০১০ সালের এসিএম প্রদত্ত টুরিং পুরস্কার পান।

## জীবনী
তিনি কেমব্রিজ বিশ্ববিদ্যালয়ের কিংস কলেজ, ইম্পেরিয়াল কলেজ লন্ডনে পড়াশোনা করেন। তিনি ১৯৭৪ সালে ওয়ারউইক বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৮২ সালে হার্ভার্ড বিশ্ববিদ্যালয় এ শিক্ষকতা শুরু করেন। হার্ভার্ডে যোগদানের পূর্বে তিনি কার্নেগী মেলন ইউনিভার্সিটি, লীডস বিশ্ববিদ্যালয় ও এডিনবরা বিশ্ববিদ্যালয় এ শিক্ষকতা করেন।

## কর্মজীবন

## গবেষণা

## পুরস্কার ও সম্মাননা
* ২০১০ সালের এসিএম প্রদত্ত টুরিং পুরস্কার বিজয়ী

## তথ্যসূত্র

## বহিঃসংযোগ
* 
* DBLP:Leslie G. Valiant publications in DBLP

বিষয়শ্রেণী:১৯৪৯-এ জন্ম
বিষয়শ্রেণী:ইংরেজ কম্পিউটার বিজ্ঞানী
বিষয়শ্রেণী:টুরিং পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:কার্নেগী মেলন বিশ্ববিদ্যালয়ের শিক্ষক
বিষয়শ্রেণী:কানুথ প্রাইজ বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ব্রিটিশ কম্পিউটার বিজ্ঞানী
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:রয়েল সোসাইটির সভ্য
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তাত্ত্বিক কম্পিউটার বিজ্ঞানী
বিষয়শ্রেণী:বুদাপেস্টের বিজ্ঞানী
অ্যান্ড্রু ওয়াইলস

**স্যার অ্যান্ড্রু জন ওয়াইলস** (ওবিই, ফেলো,রয়েল সোসাইটি, ) (জন্ম ১১ই এপ্রিল, ১৯৫৩) ইংরেজ গণিতবিদ। ১৯৯৫ সালে তিনি সাড়ে তিনশো বছরেরও অধিক পুরাতন ফের্মার শেষ উপপাদ্য প্রমাণ করে গণিতশাস্ত্রের সবচেয়ে বিখ্যাত ধাঁধার সমাধান করে ফেলেন। এতে গণিতের গণ্ডির বাইরেও বহির্বিশ্বে তিনি প্রসিদ্ধি লাভ করেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:ইংরেজ গণিতবিদ
বিষয়শ্রেণী:কপলি পদক বিজয়ী
বিষয়শ্রেণী:কেমব্রিজের ব্যক্তি
বিষয়শ্রেণী:ডি মর্গান পদক বিজয়ী
বিষয়শ্রেণী:ব্রিটিশ গণিতবিদ
বিষয়শ্রেণী:জীবিত ব্যক্তি
বিষয়শ্রেণী:রয়েল সোসাইটির সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:রয়েল পদক বিজয়ী
দাঁত

**দাঁত** মেরুদণ্ডী প্রাণীদের মুখে অবস্থিত একটি অঙ্গ। এটি খাদ্য চর্বণ ও কর্তনের (কাটা) কাজে ব্যবহৃত হয়। অধিকাংশ প্রাণীর দেহে দাঁতই হচ্ছে কঠিনতম অঙ্গ।

## দাঁতের প্রকারভেদ
* কর্তন দাঁত: একজন প্রাপ্তবয়স্ক ব্যক্তির মাড়ির দাঁতে ৮টি কর্তন দাঁত থাকে, যা খাদ্যকে কাটতে ব্যবহৃত হয়৷ 
* ছেদন দাঁত: একজন প্রাপ্তবয়স্ক ব্যক্তির মাড়ির দাঁতে ৪টি ছেদন দাঁত থাকে। ছেদন দাঁত খাদ্যকে ছিড়তে ব্যবহৃত হয়৷ 
* অগ্রপেষণ দাঁত: একজন প্রাপ্তবয়স্ক ব্যক্তির মাড়ির দাঁতে ৮টি অগ্রপেষণ দাঁত থাকে, যা পেষণ এবং চর্বণে ব্যবহৃত হয়৷ 
* পেষণ দাঁত: প্রাপ্তবয়স্কদের ৮টি পেষণ দাঁত থাকে,  যা খাদ্যবস্তু চর্বণ এবং পেষণ করে। 
* আক্কেল দাঁত: মাড়ির পেছনে অবস্থিত, এর সংখ্যা ০-৪টি। 

## দাঁতের অংশ
right|thumb|মানবদেহের দাঁতের লম্বচ্ছেদে বিভিন্ন অংশ দেখানো হয়েছে
* মুকুট : এটি দাঁতের সেই অংশ যা মাড়ির ওপরে থাকে এবং আমরা দেখতে পাই। 
* মূল: এটি দাঁতের সেই অংশ যা মাড়ি এবং হাড় দিয়ে আবৃত থাকে। দাঁতের শিকড়ের সংখ্যা এক থেকে চার পর্যন্ত হয়ে থাকে।

দাঁতের মুকুট ও মূলের সংযোগস্থলকে গ্রীবা বলা হয়। এটিও সাধারণত মাড়ি দিয়ে আবৃত থাকে।

## দাঁতে উপস্থিত কলাসমূহ
* এনামেল: এটি দাঁতের বাইরের শক্ত আবরণ, যা ক্যালসিয়াম ফস‌ফেট, ক্যালসিয়াম কার্বনেট এবং ক্যালসিয়াম ক্লোরাইড দ্বারা গঠিত।
* ডেন্টিন: এটি ভিতরের স্তর, যা দাঁতের অধিকাংশ স্থান জুড়ে বিদ্যমান।
* দন্তমজ্জা: এটি দাঁতের ভিতরের অংশ। এখানে স্নায়ু ও রক্তবাহী নালিকা বিদ্যমান।
* সিমেন্ট: এটি দাঁতের মূলের চারিদিকে অবস্থিত পাতলা স্তর। এটি এক ধরনের অস্থিসদৃশ আবরণ, যা দাঁতকে চোয়ালের সাথে সংযুক্ত করে রাখে।

এছাড়াও, দাঁতের সিমেন্ট ও চোয়ালের মাঝখানে যে সূক্ষ ফাঁকা থাকে, সেখানে অগণিত অতিসূক্ষ তন্তুসদৃশ লিগামেন্ট থাকে যাকে পেরিওডন্টাল টিস্যু বলে। দাঁতকে হাড়ের সাথে সংযুক্ত রাখাই এর প্রধান কাজ।

## দাঁতের যত্ন

right|thumb|দাঁত পরিষ্কারে টুথব্রাশের জুড়ি মেলা ভার।
মুখের সুস্থতা অনেকাংশেই মুখ পরিষ্কার রাখা সংক্রান্ত নিয়মিত চর্চার উপর নির্ভর করে। মুখ পরিষ্কার রাখার ফলে দাঁতের ক্ষয়রোগ, গিংগিভিটিজ, পিরিওডন্টাল রোগ, হ্যালিটোসিস বা মুখের দুর্গন্ধ এবং অন্যান্য দন্তজনিত সমস্যা থেকে ব্যক্তি রক্ষা পায়। পেশাদারী এবং ব্যক্তিগত - উভয় পর্যায়েই এ ধরনের সচেতনতা প্রয়োজন। সচেতনভাবে দাঁত ব্রাশ করার পাশাপাশি নিয়মিত দন্তচিকিৎসকের মাধ্যমে দাঁত পরিষ্কার করলে দাঁতের ক্যালকুলাস বা টারটার এবং দাঁতে অবস্থানরত ক্ষতিকর ব্যাকটেরিয়া দূরীভূত হয়। পেশাদারীভাবে দাঁতের পরিষ্কারের জন্য টুথ স্কেলিং করা হয়। এ পর্যায়ে বিভিন্ন ধরনের যন্ত্রপাতির প্রয়োগ দেখা যায়।

দাঁত পরিষ্কার রাখার উদ্দেশ্যই হচ্ছে দাঁতের আবরণে ও ফাঁকা জায়গায় অবস্থানরত ক্ষতিকর ব্যাকটেরিয়াকে দূরে রাখা।

স্বাস্থ্যপরিচর্যা বিষয়ক ব্যক্তিত্ব হিসেবে দন্তচিকিৎসকগণ পরামর্শ দেন যে,
* প্রতিদিন খাদ্য গ্রহণের পর সকালে কিংবা রাতে দু'বার নিয়মিতভাবে দাঁত ব্রাশ করতে হবে। এর ফলে দাঁতের গঠন সুন্দর এবং মজবুত হবে ও ক্ষতিকর ব্যাকটেরিয়ার হাত থেকে রক্ষা পাবে।
* প্রতি তিন মাস অন্তর টুথব্রাশ পরিবর্তন করতে হবে। সম্ভব হলে এর আগেই টুথব্রাশ পরিবর্তন করা যেতে পারে। 
* প্রতি ছয় মাস পরপর দন্তচিকিৎসকের সুপারিশ গ্রহণ করতে হবে।
* ফ্লুরাইডযুক্ত টুথপেস্ট বা মাউথওয়াশ ব্যবহার করা উচিত, যা দাঁতকে আরো সুরক্ষা করবে।

## আরও দেখুন
* টুথব্রাশ
* দাঁতন

## তথ্যসূত্র

## বহিঃসংযোগ

* An article on the use of human tooth used as a neolithic pendant
* An overview of dental anatomy
* "Broke a tooth? Grow it back", University of Alberta
* Tooth eruption chart 

বিষয়শ্রেণী:দন্তচিকিৎসা
বিষয়শ্রেণী:প্রাণি শারীরস্থান
বিষয়শ্রেণী:দাঁত
বাংলাদেশের মাছের তালিকা

বাংলাদেশের সীমানার ভেতরে চার শত প্রজাতির অধিক মাছ পাওয়া যায়। মাছের দিক দিয়ে বাংলাদেশ খুব সমৃদ্ধ। মাছ উৎপাদনেও বাংলাদেশ সামনের কাতারে অবস্থান করছে। মাছে ভাতে বাঙালি তাই নদী মাতৃক বাংলাদেশের চিরাচরিত প্রবাদ। প্রায় চার শতের অধিক নদী, অসংখ্য খাল, বিল, হাওর, বাওর, ডোবা, নালার বাংলাদেশে পাওয়া যায় নানা রং ও স্বাদের মাছ। আকার আকৃতিতে ও এরা যেমন বিচিত্র, নামগুলোও তেমনি নান্দনিক। বৌরাণী, গুলশা, তপসে, চিতল, কাকিলা, কই, শিং, পাবদা আরও কত কি!

বাংলাদেশে ২৬০ প্রজাতির স্বাদুপানির (মোহনাজলসহ) এবং ৪৭৫ প্রজাতির সামুদ্রিক মাছ দেখতে পাওয়া যায়। এছাড়াও ১২-এর অধিক প্রজাতির চাষকৃত বিদেশী মাছ চাষের জলাশয়ে এবং ৭০-এর অধিক জাতের বিদেশী বাহারী মাছ এ্যাকুয়ারিয়ামে পাওয়া যায়। আইইউসিএন (২০০৩) এর তথ্যানুসারে বাংলাদেশে স্বাদুপানির ৫৪ প্রজাতির মাছ হুমকির সম্মুখীন। এর মধ্যে ১২ প্রজাতির মাছ ভয়ঙ্কর বিপদাপন্ন এবং ২৮ প্রজাতির মাছ বিপদাপন্ন হিসেবে চিহ্নিত।

মৎস্য অধিদপ্তর (২০০৯) এর তথ্যানুসারে বাংলাদেশে জনপ্রতি বাৎসারিক মাছ গ্রহণের পরিমাণ ১৭.২৩ কেজি, মাছের বাৎসরিক চাহিদা ২৫.৯০ লক্ষ মেট্রিক টন, জনপ্রতি মাছের বাৎসরিক চাহিদা ১৮ কেজি, প্রলিজ আমিষ সরবরাহে অবদান ৫৮ শতাংশ। বাংলাদেশে মাছের মোট উৎপাদন ২৫ লক্ষ ৬৩ হাজার ২৯৬ মেট্রিক টন। যার মধ্যে অভ্যন্তরীণ উন্মুক্ত জলাশয় (আহরিত) থেকে আসে ১০,৬০,১৮১ মেট্রিক টন, অভ্যন্তরীণ বদ্ধ জলাশয় (চাষকৃত) থেকে আসে ১০,০৫,৫৪২ মেট্রিক টন এবং সমুদ্র থেকে আসে ৪,৯৭,৫৭৩ মেট্রিক টন।

## বাংলাদেশের সংরক্ষিত মাছ

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী ২৫টি প্রজাতি এবং তফসিল ২ অনুযায়ী ২৭টি প্রজাতির, মোট ৫২ প্রজাতির মাছকে সংরক্ষিত ঘোষণা করা হয়েছে। অর্থাৎ আইন অনুসারে এই ৫২ প্রজাতির মাছ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ হিসেবে বিবেচিত।।

## বাংলাদেশের স্বাদুপানির মাছ

বাংলাদেশে স্বাদু পানির মৎস্য প্রজাতিসমূহের বিজ্ঞানভিত্তিক গবেষণা শুরু হয় ১৮২২ সালে। ২০০৫ সালে এ. কে. আতাউর রহমান বাংলাদেশের স্বাদুপানির মাছকে ৫৫টি পরিবারের অধীনে ১৫৪ গণের ২৬৫টি প্রজাতিকে তালিকাভুক্ত করেছিলেন যার ভেতরে কয়েক প্রজাতির সামুদ্রিক মাছও ছিলো। সর্বশেষ বাংলাদেশ এশিয়াটিক সোসাইটি কর্তৃক প্রকাশিত *বাংলাদেশ উদ্ভিদ ও প্রাণী জ্ঞানকোষ*-এর ২৩ নং খণ্ডে ১৭টি বর্গের অধীন ৬১টি পরিবারের ২৫১টি প্রজাতিকে স্বাদুপানির মাছ হিসেবে উল্লেখ করা হয়েছে।

## বাংলাদেশের মাছ

## তথ্যসূত্র

বিষয়শ্রেণী:মাছের তালিকা
বিষয়শ্রেণী:বাংলাদেশের মাছ
মাছ
বিষয়শ্রেণী:দক্ষিণ এশিয়ার মাছ
চিতল

**চিতল** একটি চ্যাপ্টা দেহের মাছ। বৃহদাকার দেহের তুলনায় মাথা ছোট। ভারত ও বাংলাদেশের খালে বিলে নদীতে এটি সহজলভ্য। এরা দক্ষিণ ও দক্ষিণ-পূর্ব এশিয়ার মিঠাপানির আদি নিবাসী।  এদের মোট ছয়টি প্রজাতি হয়।

## শ্রেণিবিন্যাস
বৈজ্ঞানিক নাম *Chitala chitala*। মাছটিকে ইংরেজিতে Clown knifefish বলে। এটি Notopteridae পরিবার (family) এর অন্তর্গত। এটি ভারত ও বাংলাদেশের  স্থানীয় (Native) মাছ।

## বাসস্থান
এটি মিষ্টি জলের মাছ। সাধারণত নদী, খাল এবং বিলে পাওয়া যায়, পুকুরেও চাষ করা যায়।

## চাষ পদ্ধতি
মাছ এর চাষ পদ্ধতি খুব সহজ। এই মাছ মাংসাশী। তাই এর মিশ্র চাষে বিশেষ সতর্ক থাকতে হয়।

## রন্ধনপ্রণালী
বিশেষ করে চিতল মাছের মুইঠা, ভাপা, পাতুরি, দোপেয়াজা জনপ্রিয়।

## তথ্যসূত্র

বিষয়শ্রেণী:চিতল
বিষয়শ্রেণী:নোটোপ্টেরিড
পায়েস

**পায়েস** বা **ক্ষীর** বা **ফিরনি** একটি চাল-দুধ-চিনি সহযোগে প্রস্তুত খাবার যা ভারতীয় উপমহাদেশে খুবই জনপ্রিয়। ফুটন্ত তুলশীমালা চাল,  ভাঙ্গা গমের সাথে  ট্যাপিওকা,  সেমাই, দুধ এবং চিনি মিশিয়ে তৈরি করা হয়। এটা স্বাদের জন্য এলাচ, কিশমিশ, জাফরান, কাজু বাদাম, পেস্তা বাদাম বা কাজুবাদাম দেওয়া হয়। এটা সাধারণত  খাবার সময় বা  ডেজার্ট হিসাবে পরিবেশিত। কিছু অঞ্চলে এটি ফিরনি  গিল ই ফিরদাউস বা ফেরেনি নামেও পরিচিত।

## ঐতিহ্যবাহী পায়েস
*শেরপুরের ছানার পায়েস

## নাম
 
সংস্কৃত নাম क्षीर (ক্ষীর)/ पायसम् "পায়াসম"। হিন্দি, खीर khīr; পাঞ্জাবি, کھیر/ਖੀਰ; উড়িয়া, ଖିରି khiri; সিন্ধি, کھیر; উর্দু, کھیر; এবং নেপালি: खिर। পায়াসাম হিসেবে তামিল: பாயாசம், তেলুগু: పాయసం, মালায়ালম: പായസം), পায়েস হিসেবে কন্নড়: ಪಾಯಸ), বাংলা: পায়েস, সিলেটি: পায়েস), অসমীয়া: পায়স এবং কোঙ্কানি पायस।

## আঞ্চলিকতা
সকল উৎসবে পায়েস প্রস্তুত করা হয়। খির শব্দটি উত্তর ভারতে ব্যবহার করা হয়। সম্ভবত সংস্কৃত শব্দ ক্ষীর থেকে এসেছে যার অর্থ দুধ।

ক্ষীরের আরেকটি নাম পায়েস বা পায়স বাংলায় ব্যবহৃত হয়। তবে পায়স শব্দটি তেমন ব্যবহার হয় না যদিও মূল সংস্কৃত শব্দ পায়স(पायस) থেকে এসেছে যার ব্যুৎপত্তিগত অর্থ দুধ থেকে উৎপন্ন।

## চিত্রশালা

File:IMG 20180114 213319 Payesh পায়েস.jpg|পৌষ পার্বনে পায়েস
File:Making_of_Kheer.jpg|ক্ষীর বানাবার উপকরণ
File:Sagu_khiri.jpg|ওড়িশার সাগুক্ষীরী
File:Suji_Ki_Kheer.JPG|সুজির ক্ষীর
File:Firni Or Phirni.jpg|ফিরনি
File:Kheer Benazir, Karim's (01).jpg|ক্ষীর বেনজির


## তথ্যসূত্র

বিষয়শ্রেণী:বাঙালি রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:ওড়িয়া রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:তামিল রন্ধনশৈলী
বিষয়শ্রেণী:মারাঠি রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:কেরল রন্ধনশৈলী
বিষয়শ্রেণী:হায়দ্রাবাদী রন্ধনশৈলী
বিষয়শ্রেণী:উত্তর ভারতীয় রন্ধনশৈলী
বিষয়শ্রেণী:বাংলাদেশী চালের পদ
বিষয়শ্রেণী:পাকিস্তানি চালের পদ
বিষয়শ্রেণী:ভারতীয় চালের পদ
বিষয়শ্রেণী:ভারতীয় মিষ্টান্ন
বিষয়শ্রেণী:বাংলাদেশী মিষ্টান্ন
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:শ্রীলঙ্কীয় রন্ধনশৈলী
চানাচুর

**চানাচুর** একপ্রকার ভাজা নাশতা জাতীয় হালকা খাবার। এর অন্য নাম **ডালমুঠ**। এটি মূলত ছোলা বা অড়হড় ডালের মিহি গুঁড়া (বেসন) থেকে তৈরি হয়। তবে এতে প্রায়শই চিনাবাদাম, চিঁড়া, সবুজাভ ভাজা মটরশুটিঁ ইত্যাদি যোগ করা হয়। বিশেষ করে ভাজা বাদাম চানাচুরের অপরিহার্য উপকরণ। এটি সাধারণ শুকনা, মুচমুচে ও ঝাল স্বাদের হয়ে থাকে।

## বর্ণনা
দক্ষিণ এশীয়দের কাছে জনপ্রিয় একটি নাস্তা। ঘরোয়া আড্ডা, নদীর তীর বা উদ্যানে ভ্রমণ চানাচুর চর্বনে প্রাণময় হয়ে ওঠে। গ্রামে-গঞ্জে, হাটে-বাজারে খেটে-খাওয়া মানুষের কাছে স্বল্পমূল্যের চানাচুর সাময়িক ক্ষুধা নিবৃত্তিতে কার্যকর। এটি রুচিকর। ভারতে মিষ্টি স্বাদের চানাচুর প্রস্তুত করা হয়; কখনো কখনো এতে কিসমিস যোগ করা হয়।

## পরিবেশন
ভোজন রসিক বাঙালির চানাচুর বস্তুটি বড় সমঝদার। হাটে-বাজারে বিভিন্ন গোত্র বর্ণের চানাচুর দেখা মেলে। চায়ের সঙ্গে, মুড়ির সঙ্গে, এমনকি নিঃসঙ্গেও এর মজা জাস্ট আনপ্যারালাল! শহর কিংবা গ্রাম সর্বত্রই একটি বিশিষ্ট বাঙালি চানাচুর ব্র্যান্ড! প্রত্যেকটির স্বাদ অন্যটির চেয়ে আলাদা, গোত্রে অভিন্ন। মরিচের গুঁড়া ও লবণের কারণে এটি নিজেই ঝাল, তবু প্রায়শ: পরিবেশনের আগে পেঁয়াজ কুচি, কাঁচা মরিচ, সরষের তেল প্রভৃতি, কখনো আদা কুচি বা ধনে পাতা, দিয়ে মাখিয়ে একে আরো সুস্বাদু করা হয়। এছাড়া মুড়ি দিয়ে মাখিয়েও চানাচুর পরিবেশন করা হয়। চানাচুর সাধারণত ঘরে ঘরে তৈরী করা হয় না। 

## চানাচুর বিক্রেতা
শপিংমল শিক্ষা প্রতিষ্ঠান, সিনেমা হল, মিটিং এর আসরে দেখা মেলে খোলা চানাচুর বিক্রেতাদের। উজ্জ্বলার বা ভ্রাম্যমাণ হকারদের চানাচুর ক্রেতারা লাইন দিয়ে কেনেন। কখনো কখনো ভাঁড়ের বেশে চানাচুর বিক্রি করতে দেখা যায়। 

চানাচুর বহুরূপে হৃদিবিরাজে এই সুস্বাদু আহার। দোকানে বিক্রি হয় ব্র্যান্ডের চানাচুর। অনেক ব্র্যান্ডের চানাচুর আছে যা ঘরে ঘরে আদৃত।

## চিত্রশালা


Muri chanachur.jpg|মুড়ির সঙ্গে চানাচুর
Chanachur by Monir.jpg|বাংলাদেশের যাত্রীবাহী ট্রেনে হকার কর্তৃক পরিবেশিত ঝাল চানাচুর
A roadside shop of chanachur (চানাচুর), peanuts (বাদাম), chirebhaja (চিঁড়েভাজা) and othr items, in Chanditala, Hooghly.jpg|একটি মুড়ি, চানাচুর, বাদাম, চিঁড়েভাজা, আচারের দোকান, চণ্ডীতলা, হুগলী



## তথ্যসূত্র

বিষয়শ্রেণী:বাংলাদেশী খাবার
বিষয়শ্রেণী:ভারতীয় রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী জলখাবার
বিষয়শ্রেণী:ভারতীয় হালকা জলখাবার
বিষয়শ্রেণী:ভারতীয় ঝটপট খাবার
বিষয়শ্রেণী:মুম্বইয়ের সংস্কৃতি
বিষয়শ্রেণী:গুজরাতি রন্ধনশৈলী
দারা শিকোহ

thumb|right|দারা শিকোহ
**দারা শিকোহ** (২০ মার্চ ১৬১৫ – ৩০ অগাস্ট ১৬৫৯) ছিলেন মোগল সম্রাট শাহজাহান ও তার স্ত্রী মুমতাজ মহল এর বড় পুত্র। ফার্সি ভাষায় দারা শিকোহ্‌র নামের অর্থ *মহিমান্বিত*। তিনি সর্বপ্রথম ফার্সি ভাষায় ভগবত গীতা ও উপনিষদ অনুবাদ করেন। মুঘল সাম্রাজ্যর উত্তরাধিকারী হিসাবে তিনি শাহজাহান এবং শাহজাহানের কন্যা জাহানারা বেগম দারা শিকোহকে সমর্থন করতেন। কিন্তু ছোট ভাই আওরঙ্গজেব এর সাথে সাম্রাজ্য নিয়ে যুদ্ধে দারা শিকোহ পরাজিত হন। আওরঙ্গজেবের আদেশে তার শিরোচ্ছেদ করা হয়।

## আরও দেখুন
*আকবর
*নূর জাহান

## তথ্যসূত্র

## বহিঃসংযোগ

বিষয়শ্রেণী:মুঘল সাম্রাজ্য
বিষয়শ্রেণী:গুপ্তহত্যার শিকার ভারতীয় ব্যক্তি
বিষয়শ্রেণী:দিল্লির ব্যক্তি
বিষয়শ্রেণী:আজমিরের ব্যক্তি
বিষয়শ্রেণী:গুজরাতের সুবাহদার
বিষয়শ্রেণী:১৬১৫-এ জন্ম
বিষয়শ্রেণী:১৬৫৯-এ মৃত্যু
বিষয়শ্রেণী:ভারতীয় সুফি
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:১৭শ শতাব্দীর ভারতীয় লেখক
বিষয়শ্রেণী:মুঘল সাম্রাজ্য কর্তৃক ১৭শ শতাব্দীতে মৃত্যুদণ্ড কার্যকর করা ব্যক্তি
বিষয়শ্রেণী:১৭শ শতাব্দীর ভারতীয় দার্শনিক
বিষয়শ্রেণী:১৭শ শতাব্দীর ভারতীয় পুরুষ লেখক
বিষয়শ্রেণী:মুঘল_রাজপুত্র
চ্যানেল ওয়ান (বাংলাদেশী টিভি চ্যানেল)

**চ্যানেল ওয়ান** একটি বাংলাদেশী উপগ্রহ-ভিত্তিক টেলিভিশন চ্যানেল। ২০০৬ সালের ২৪ জানুয়ারি ঢাকা হতে এর সম্প্রচার শুরু হয়। ওয়ান গ্রুপ এর অধীন ওয়ান এন্টারটেইনমেন্ট লিমিটেড এই চ্যানেলটির মালিক।  বাংলাদেশ সময় সকাল সকাল ৮টা, দুপুর ১২টা ও আড়াইটা, বিকাল পাঁচটা, সাড়ে ছয়টা, সাড়ে সাতটা এবং রাত ১০টা, সাড়ে বারটা, এবং তিনটায় এই চ্যানেলে সংবাদ প্রচারিত হয়।

## বন্ধ
২০০৬ সালে, ওয়ান এন্টারটেইনমেন্ট স্টেশনের সম্প্রচার সরঞ্জামকে জামানত রেখে দিয়ে প্রাইম ব্যাংক থেকে লোন নেয়। ২০০৮ সালে, ব্যাংক লোন পরিশোধ করার আহ্বান করে এবং লোন পরিশোধ না করার কারণে ব্যাংকটি জামানতে রাখা সরঞ্জামগুলি নিলামে উঠালে পিপলস এন্টারটেইনমেন্ট লিমিটেডে তা কিনে নেয়। চ্যানেল ওয়ান তারপরেও এর কার্যক্রম চালাতে থাকে, যেটিকে বাংলাদেশ টেলিযোগাযোগ নিয়ন্ত্রণ কমিশন (বিটিআরসি) ভাড়া করা সরঞ্জাম দিয়ে চালানো হচ্ছে বলে সাব্যস্ত করে, যা বাংলাদেশের টেলিযোগাযোগ আইনের লঙ্ঘন। ফলস্বরূপ, বিটিআরসি ২৭ এপ্রিল ২০১০ সন্ধ্যা ৬টা ৪০ মিনিটে চ্যানেলটি বন্ধ করে দেয়। এটির চূড়ান্ত সম্প্রচার ছিল সন্ধ্যা ৬টা ৩০ মিনিটের সংবাদ বুলেটিন।

## পুনরায় চালু
চ্যানেল ওয়ানের ঊর্ধ্বতন পর্যায়ের সাবেক এক কর্মী কালবেলাকে বলেন, প্রতিষ্ঠানটি চালুর বিষয়ে কাজ শুরু করেছে মালিকপক্ষ। সেজন্য তারা আদালতে যাওয়ার সিদ্ধান্ত নিয়েছেন। আইনি প্রক্রিয়া শেষে সম্প্রচারে আসতে একটু সময় লাগবে। ইতোমধ্যেই সাবেক কর্মীরা ‘গেট টুগেদার’ করেছেন। তাদের কারও কারও সঙ্গে যোগাযোগ রাখছে মালিকপক্ষ। শীঘ্রই চালু হবে চ্যানেল ওয়ান।এ জন্য দীর্ঘ ১৬ বছর পর আবারো মামলা নিয়ে আদালতে গেলে চেম্বার আদালত চ্যানেল ওয়ান কর্তৃপক্ষকে আপিল আবেদনের বা আপিল করার অনুমতি দিয়েছে।মঙ্গলবার ২৮ জানুয়ারি আপিল বিভাগের চেম্বার জজ আদালত এ বিষয়ে আপিলের শুনানির জন্য আগামী ১৬ ফেব্রুয়ারি দিন ঠিক করেছে,ঐদিন আপিল বিভাগের নিয়মিত ও পূর্ণাঙ্গ বেন্ঞ্চে এই শুনানি অনুষ্ঠিত হবে। অবশেষে আজ সোমবার ২৪ ফেব্রুয়ারী বিচারপতি মো:আশফাকুল ইসলামের নেতৃত্বাধীন আপিল বিভাগ চ্যানেল ওয়ান সম্প্রচার বন্ধে বিটিআরসির সিদ্ধান্ত স্থগিত করেছেন।ফলে চ্যানেল ওয়ানের কার্যক্রম পুনরায় শুরু করতে আর কোনো বাধা নেই।

## তথ্যসূত্র

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের বিলুপ্ত টেলিভিশন চ্যানেল
বিষয়শ্রেণী:২০১০-এ বিলুপ্ত টেলিভিশন চ্যানেল ও স্টেশন
খই

**খই** সাধারণ গ্রামবাংলার অতি জনপ্রিয় একটি খাবার। সাধারণত আপ্যায়ন এর সময় এর ব্যবহার হয়। আস্ত ধান গরম বালুতে ভেজে এটি তৈরি হয়। খোসার ভিতরে গরম চাল প্রথমে বাড়তে পায় না। কিন্তু ছোটখাট বিস্ফোরণ ঘটিয়ে খোসা ফাটিয়ে চাল শেষপর্যন্ত যখন বাইরে আসে তখন খই(popped rice) বনে গিয়ে তার নিজের গা-ও চৌচির, মুড়ির মত মসৃণ নয়।

যে কোন ধান থেকেই খই করা সম্ভব। তবে বৈচিত্রপূণ্য এই বাংলাদেশে এবং ভারতের পশ্চিমবঙ্গে খই এর উপযুক্ত বিশেষ কিছু ধান আছে।


File:Dhaner khoi vaja - 15.jpg|ধানের খই
File:Dhaner khoi vaja - 1.jpg|গ্রামীণ পদ্ধতিতে ধানের খই ভাজা


## প্রস্তুত প্রণালী

খই তৈরির জন্য প্রথমে লম্বা বা মোটা জাতের ধান বাছাই করতে হবে। এরপর রোদে শুকিয়ে নিতে হবে ভালোভাবে, রোদে শুকানোর পর স্বাভাবিক তাপমাত্রায় আসলে চুলায় কড়াইতে উত্তপ্ত বালুতে সামান্য পরিমাণ দিয়ে নাড়াচাড়া করতেই তৈরি হয়ে যায় খই।

## পরিবেশন প্রণালী
খইকে "লাজ"ও বলা হয়। বাঙালি লোকচারে, যেমন বিবাহ, মাঙ্গলিক ও পূজা-পার্বণে খই নানাভাবে ব্যবহার হয়।
খই ভাজার পর ধানের খোসা ছাড়ানোর পর গুড় বা চিনি সহযোগে কিংবা কাঁঠাল দিয়ে পরিবেশন করা হয় ।

## তথ্যসূত্র

## বহিঃসংযোগ
* দৈনিক প্রথম আলোর জীবন যাপন পাতা

বিষয়শ্রেণী:বাংলাদেশের খাদ্য
বিষয়শ্রেণী:বাংলার খাদ্য
বিষয়শ্রেণী:শুকনো খাবার
বিষয়শ্রেণী:আমেরিকার শস্য
বিষয়শ্রেণী:জলখাবার
ঢাকাই শাড়ি

**ঢাকাই শাড়ি** বাংলাদেশের ঢাকা জেলা ও তার আশে পাশের এলাকায় তৈরি করা এক প্রকারের শাড়ি। এটি সুতি কাপড় হতে প্রস্তুত করা হয়। উন্নতমানের জন্য বাংলাদেশ ছাড়াও অন্যান্য দেশে এই শাড়ির কদর রয়েছে।

## ইতিহাস
বুননের অনন্য হাতে কৌশলকে আগের দিনে জামদানি বলা হত, আর এই বুননকে ঢাকাই বলা হত। সংবেদনশীল তাঁতি এবং কারিগররা তাদের বুননের নকশার অনুপ্রেরণা নিতেন আশেপাশের জীবন থেকে  সাধারণ জিনিস যেমন ভাঙা চিরুনি থেকে শুরু করে প্রকৃতির জিনিস যেমন উদ্ভিদ এবং প্রাণীজগত এবং ঐতিহ্যবাহী বাঙালি নকশা আল্পনার নকশাও এদের শাড়িতে উঠে আসত। 

## তথ্যসূত্র

বিষয়শ্রেণী:বাংলাদেশী পোশাক
বিষয়শ্রেণী:ভারতীয় পোশাক
বিষয়শ্রেণী:শাড়ি
বিষয়শ্রেণী:বাংলাদেশ-অসম্পূর্ণ
বিষয়শ্রেণী:পোশাক-অসম্পূর্ণ
মতিউর রহমান (দ্ব্যর্থতা নিরসন)

**মতিউর রহমান** নামটি নিম্নের ব্যক্তিবর্গকে নির্দেশ করতে পারে:
* মতিউর রহমান (রংপুরের রাজনীতিবিদ) - শেখ মুজিবুরের দ্বিতীয় মন্ত্রিসভার একজন মন্ত্রী ছিলেন।
* মতিউর রহমান (রাজনীতিবিদ) - বাংলাদেশী রাজনীতিবিদ, সংসদ সদস্য ও মন্ত্রী।
* মতিউর রহমান (কুড়িগ্রামের রাজনীতিবিদ) - বাংলাদেশী রাজনীতিবিদ ও কুড়িগ্রাম-৩ আসনের সাবেক সংসদ সদস্য।
* মতিউর রহমান (গাজীপুরের রাজনীতিবিদ) - বাংলাদেশী রাজনীতিবিদ ও গাজীপুর-১ আসনের সাবেক সংসদ সদস্য।
* মতিউর রহমান (রংপুরের রাজনীতিবিদ) - বাংলাদেশী রাজনীতিবিদ ও তৎকালীন রংপুর-১১ আসনের সংসদ সদস্য ছিলেন।
* মতিউর রহমান (সাংবাদিক) - বাংলাদেশের দৈনিক প্রথম আলোর সম্পাদক।
* মতিউর রহমান (বীরশ্রেষ্ঠ), বীর শ্রেষ্ঠ খেতাব প্রাপ্ত বিমান বাহিনীর অফিসার।
* মতিউর রহমান (বীর উত্তম), বীর উত্তম খেতাব প্রাপ্ত নৌ কমান্ডার।
* মতিউর রহমান (বীর বিক্রম) - বীর বিক্রম খেতাবপ্রাপ্ত মুক্তিযোদ্ধা।
* মতিউর রহমান (বীর প্রতীক), বীর প্রতীক খেতাব প্রাপ্ত মুক্তিযোদ্ধা।

## আরও দেখুন

* মতিউর রহমান মল্লিক (ঊনসত্তরের গণঅভ্যুত্থানে শহীদ), ১৯৬৯ এর গণঅভ্যুত্থানে নিহত স্কুল ছাত্র।
* মতিউর রহমান পানু -বাংলাদেশি চলচ্চিত্র পরিচালক ও চলচ্চিত্র প্রযোজক।
* মতিউর রহমান নিজামী - বাংলাদেশ জামায়াতে সাবেক আমীর ও সাবেক মন্ত্রী ও সাংসদ।
* মোহাম্মদ মতিউর রহমান (টাঙ্গাইলের রাজনীতিবিদ) - বাংলাদেশি ডাক্তার ও রাজনীতিবিদ ছিলেন।
* এম. মতিউর রহমান - বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী।
* মোঃ মতিউর রহমান - বাংলাদেশ বাংলাদেশ আওয়ামী লীগের রাজনীতিবিদ ও  সুনামগঞ্জ-৪ আসনের সাবেক সাংসদ।
* মতিউর রহমান, বীর বিক্রম খেতাব প্রাপ্ত আরেক মুক্তিযোদ্ধা (জিয়া হত্যায় জড়িত)।
* হাসান মতিউর রহমান - বাংলাদেশী লোকসংগীত শিল্পী, গীতিকার ও সঙ্গীত পরিচালক।
হেল-বপ ধূমকেতু

**হেল-বপ ধূমকেতু** () সম্ভবত বিংশ শতাব্দীর সবচেয়ে বেশি পর্যবেক্ষণকৃত ধূমকেতু। এটি বহু দশক ধরে আকাশের উজ্জ্বলতম ধূমকেতু হিসেবে বিরাজ করেছিল। ১৮ মাস ধরে এটিকে খালি চোখে দৃশ্যমান ছিল, যা একটি রেকর্ড। এর আগের এমন রেকর্ডটি ছিল ১৮৮১ সালের মহা ধূমকেতুর (Great Comet of 1811)।

১৯৯৫ সালের ২৩শে জুলাই সূর্য থেকে অনেক দূরত্বে ধূমকেতুটি আবিষ্কৃত হয়। মনে করা হচ্ছিল, ধূমকেতুটি যখন সূর্যের কাছে আসবে, তখন এটিকে আরও অনেক বেশি উজ্জ্বল দেখাবে। যদিও ধূমকেতুর ঔজ্জ্বল্য সংক্রান্ত পূর্বাভাস দেয়া খুব ত্রুটিপূর্ণ, তা সত্ত্বেও হেল-বপ ধূমকেতু যখন পেরিহেলিয়ন (perihelion) অতিক্রম করে, তখন এটির উজ্জ্বলতা সমস্ত প্রত্যাশা ছাড়িয়ে যায়। ধূমকেতুটিকে ১৯৯৭ সালের মহা ধূমকেতু (the Great Comet of 1997) অভিধা দেয়া হয়।

## আবিষ্কার
২৩ জুলাই ১৯৯৫ সালে এই ধূমকেতুটি আবিষ্কার করেন এ্যালান হেল ও টমাস বপ নামের দুই জ্যোতির্বিজ্ঞানী। তারা দুজনেই ছিলেন যুক্তরাষ্ট্রের নাগরিক। 
হেল সফলতা ছাড়া ধূমকেতু অনুসন্ধানের জন্য  ঘণ্টার পর ঘণ্টা ব্যয় করতেন
এবং যখন তিনি মধ্যরাতের নিউ মেক্সিকোতে তার ড্রাইভওয়ে থেকে পরিচিত ধূমকেতু খুজছিলেন  তখন দৈবক্রমে হেলবপ এর উপর তার নজর পড়ল।

## তথ্যসূত্র

## বহিঃসংযোগ
* Cometography.com: Comet Hale-Bopp
* NASA Hale-Bopp page 
* 
* Shadow and Substance.com: Static orbital diagram
* Comet Nucleus Animation
* COMET PHOTO ALTERED, UH SCIENTIST SAYS - *Honolulu Advertiser* by Michael Hammerschlag

বিষয়শ্রেণী:ধূমকেতু
সন্দ্বীপ (শহর)

**সন্দ্বীপ** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর।  প্রশাসনিকভাবে শহরটি সন্দ্বীপ উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার ষষ্ঠতম জনবহুল এবং সন্দ্বীপ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৬২.৬ কি.মি. দূরত্বে সন্দ্বীপ শহর অবস্থিত ।

## জনসংখ্যা
বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২  জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৮৪ মিটার।

## প্রশাসন
১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত ।  ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়।

## শিক্ষা ব্যবস্থা
সন্দ্বীপ শহরের স্বাক্ষরতার হার হলোম শতকরা ৫০.৫ ভাগ।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান